Forslag til forretningsorden

**Pkt. 1** Delegeretmødet vælger to dirigenter og en sekretær, som leder mødets forhandlinger.

**Pkt. 2** Der udarbejdes en forhandlingsprotokol over delegeretmødets forhandlinger.

**Pkt. 3** Alle delegerede og observatører kan skriftligt anmode om ordet. De indtegnede får ordet i den rækkefølge, som de har indtegnet sig.

**Pkt. 4** Dirigenterne kan fastsætte begrænsninger for taletiden under hensyntagen til delegeretmødets overordnede rammer. Dirigenterne kan give tilladelse til korte bemærkninger.

**Pkt. 5** Dirigenterne kan, hvis de finder det nødvendigt, stille forslag om en debats afslutning. Forslag af denne karakter kan også stilles af delegerede.

**Pkt. 6** Beslutningerne på delegeretmødet afgøres ved simpelt flertal, hvor ikke særlige regler er fastsat i vedtægterne. Simpelt flertal ved for/imod afgørelser opnås, når der afgives flere stemmer for end imod. Blanke stemmer tæller ikke.

**Pkt. 7** Afstemning foretages skriftligt, såfremt 2 delegerede fremsætter ønske herom. Der foretages skriftlig afstemning i henhold til paragraf 13 i DUFs vedtægter under valg til formand, næstformand, forretningsudvalg og styrelse, såfremt der er opstillet flere kandidater end det er påkrævet.

**Pkt. 8** Alle delegerede kan bede om ordet til forretningsordenen. Den, der beder herom, skal straks have ordet før alle øvrige indtegnede talere.

I øvrigt gælder følgende tidsfrister

Forslag til vedtægtsændringer og andre Forslag kan stilles inden delegeretmødet og skal være indsendt til DUF senest fredag den 28. oktober 2022 kl. 9:00 i henhold til § 9, stk. 2, i DUFs vedtægter.

Ændringsforslag til budget eller kontingent samt ændringsforslag til vedtægtsændringer kan stilles inden delegeretmødet og skal være indsendt senest fredag den 18. november 2022 kl. 9:00 i henhold til § 9, stk. 5, i DUFs vedtægter.

Forslag til udtalelser og ændringsforslag til temapolitisk drøftelse kan stilles inden delegeretmødet og skal være indsendt til DUF senest fredag den 25. november 2022 kl. 9:00 i henhold til § 9, stk. 6, i DUFs vedtægter.

Forslag til politiske mål, ændringsforslag til ændringsforslag vedr. budget, kontingent og ændringsforslag til udtalelser skal være indsendt senest den 3. december kl. 10:30 i henhold til vedtægternes §9 stk. 6 og stk. 7 i DUFs vedtægter.